Дуждовата палата, поглед од Сан Џорџо Маџоре (Клод Моне)

***Дуждовата палата, поглед од Сан Џорџо Маџоре*** (француски: *Le Palais Ducal vu de Saint-Georges Majeur)* — слика од 1908 година на Клод Моне која се наоѓа во збирката на музејот на уметноста Метрополитен. Сликата, каталогизирана  во каталогот на Вилденштајн, е една од низата од шест верзии на оваа сцена насликана од Моне во 1908 година. Други верзии ги имаат Кунстхаус Цирих и Музејот Соломон Р. Гугенхајм.

## Историја и настанок
Моне го создал ова дело за време на неговата посета на Венеција кон крајот на 1908 година. Се вратил во својот дом во Франција со многу нецелосни слики, а му биле потребни неколку години да подготви 29 дела за изложба. Во 1912 година тој одржал успешна изложба *Клод Моне Венис* во галеријата Бернхајм-Жен во Париз.

Шест верзии () биле создадени за да го доловат различното осветлување во текот на денот. Моне често правел повеќе копии од исто уметничко дело, процес познат како сериско сликарство. Неговите сериски слики потекнуваат од неговата рана кариера, кога тој и другите импресионисти се заинтересирале за *[[Пленеризам|en plein air]]* и биле вдахновени од ефектите на променливата светлина.

*Дуждовата палата* е насликана подоцна во неговата кариера, откако тој веќе го воспоставил својот уметнички стил, но ова дело се смета за помалку успешно поради скудното време што го поминал во Венеција и затоа што морал да ја заврши серијата по сеќавање подоцна во Париз.

## Опис и толкување
*Дуждовата палата* е насликана во техника масло на платно и нејзините димензии се 65,4 x 92,7 см.

Ова дело ја отсликува Дуждовата палата, иконично обележје на Венеција и историското седиште на владата на Република Венеција, заедно со зградите на брегот на Рива дели Скијавони. Погледот на сцената е од островот Сан Џорџо Маџоре преку каналот *Бачино ди Сан Марко*. Моне избрал гледна точка на работ на плоштадот пред познатата опатиска црква на Паладио (*Абазија ди* *Сан Џорџо Маџоре)*.

## Подоцнежна историја и влијание
Иако Моне поминал малку време во Венеција, делата што ги започнал во Венеција, како што е *Дуждовата палата*, се некои од неговите најценети. Овие слики го доловуваат неговиот препознатлив стил и влијание од шумливото венецијанско зајдисонце. Откако оваа слика била изложена во Париз во 1912 година, таа продолжила да патува низ светот и го нашла својот постојан дом во Музејот на уметноста Метрополитен во Њујорк.

## Слични слики од Моне

Податотека:Claude Monet Le Palais Ducal vu de Saint-Georges Majeur (W 1751).jpg|*Дуждовата палата, поглед од Сен Жорж Мажер,* Кунстхаус Цирих (W1751)
Податотека:'Le Palais Ducal vu de Saint-Georges Majeur' by Claude Monet, 1908.jpg|*Дуждовата палата, поглед од Сен Жорж Мажер *, Сотби, 2016 (W1752)
Податотека:Monet - Wildenstein 1996, 1753.png|link=|*Дуждовата палата, поглед од Сен Жорж Мажер*, приватна збирка (W1753)
Податотека:Monet w1754.jpg|link=|**Дуждовата палата, поглед од Сен Жорж Мажер*, приватна збирка, [[Кристис]], 1992 (W1754) 
Податотека:The Doge's Palace Seen from San Giorgio Maggiore MET DT1904.jpg|*Дуждовата палата, поглед од Сан Џорџо Маџоре,* Музеј Метрополитен (W1755)
Податотека:New York by Piotrus 013.JPG|*,*  Музеј Соломон Р. Гугенхајм (W1756)
Податотека:Claude Monet - Le Palais Ducal.jpg|*Дуждовата палата'', збирка Хасо Платнер, Музеј Барберини  )


## Поврзано
* Список на слики од Клод Моне

## Наводи

Категорија:Уметнички слики од 1908 година
Категорија:Слики од Клод Моне
Категорија:Слики во Метрополитен
Категорија:Слики на Венеција